**2. ura SLJ 9.ab skupina Kavčič 17. april**

Prisluhni trem [posnetkom](https://eucbeniki.sio.si/slo9/2396/index.html) ustaljenega ritma (levi del strani).

**Ritem** je v pesmi (deloma tudi v drugih vrstah umetnostih besedil) izjemno pomemben. Ritem nam navadno zapoveduje urejeno menjavanje poudarjenih in nepoudarjenih zlogov (**stopica**).

Pesništvo **v moderni** se je sicer otreslo zapovedi določenih pesniških oblik (ki so jih pesniki, kot si opazil prejšnjo uro pri Ketteju, še vedno pisali): **verz je poljubne dolžine, stopica in rima nista obvezna ...** (Zadnji dve povedi zapiši v zvezek.)

Pesnika **Otona Zupančiča** ([več o njem](https://eucbeniki.sio.si/slo9/2396/index4.html) na dveh straneh) je nekoč pretresel obisk v kovačnici žebljev v [Kamni Gorici](https://www.google.com/maps/place/4246%2BKamna%2BGorica/%4046.3622964%2C14.0670623%2C10.88z/data%3D%214m5%213m4%211s0x477abe218870f9b5%3A0x2b03386a8e0dd29f%218m2%213d46.316389%214d14.1940129). Zapomnil si je izmučene obraze žebljarjev in ritem kladiv. Oboje je ubesedil v pesmi [**Žebljarska**](https://eucbeniki.sio.si/slo9/2396/index1.html), ki jo najprej dopolni po svoje, nato pa na isti strani ali v berilu primerjaj s pesnikovo. Na isti strani je tudi posnetek besedila.

O pesmi razmišljaj ob vprašanjih v berilu pri Raziskujmo besedilo ALI ob nalogah na spletu, kjer si poslušal pesem (priporočam, ker imaš še odgovore).

V zvezek zapiši: kdo dela kot žebljar, koliko časa delajo, kakšne so delovne razmere in kako to delo vpliva na ljudi.

Pesem je **socialna**. Na začetku šolskega leta smo že obravnavali tako vrsto pesmi, in sicer Pesem nosačev žita. **Najdi dve podobnosti in dve razliki ter mi ju pošlji**.

Kdor želi, se lahko prelevi v novinarja in v realističnem ali senzacionalističnem slogu posname prispevek o navideznem obisku v žebljarni in mi ga pošlje.